Luettelo televisiosarjan Pasila hahmoista
Sivuhahmot > Kolmannen tuotantokauden sivuhahmot

| Kuva | Henkilö | Jakso | Tietoa |
| --- | --- | --- | --- |
|  | Jeppe Salonius | Repomies, kunnon mies | Jeppe Salonius on pankkiryöstön tehnyt mies, joka on juuri vapautunut vankilasta. Salonius hämää Pöystiä, että hän kaivaisi ryöstösaaliin, vaikka todellisuudessa hänellä ei edes ollut koko saalista, sillä hän oli ryöstössä ottanut mukaansa väärän pussin. |
|  | Unto Vilske | Pöysti prosaistina | Unto Vilske on suomalainen kirjailija. Hänen uusimman kirjan, Foucaultin sämpylän, käsikirjoitus varastettiin. Vilske jakaa vuoronumeroja ihmisille, jotka haluavat kertoa miten kirja muutti heidän elämäänsä. Vilske ihailee Routalemmen esikoisteosta Mies seuraa ruohon kasvua hyvänä satiirina pysähtyneisyydelle, vaikka Routalempi tarkoitti sen oodina pysähtyneisyydelle. |
|  | Jerppe Stoltenstolten | Päihdevalistajat | Jerppe Stoltenstolten on mainostoimisto Buddhan toimitusjohtaja ja "basehyppääjä"-jäbä. Hän ei kuitenkaan monen muun alalla olevan henkilön tavoin koe itseään mainosihmiseksi ja näkeekin itsensä 10 vuoden päästä diktaattorina Keski-Euroopassa.  Stoltenstolten esiintyi myös 4. kauden jaksossa Piraatit, 5. kauden jaksoissa Anonyymit kyynikot ja Irtiotto sekä 6. kauden jaksossa Vimonen. Hän esiintyi myös Hullu – hullumpi – yläasteen viimeisellä kaudella, kun Keijo näkee unta joustavasta perusopetuksesta, jonka pallomeressä Stoltenstolten on pitäen sitä omanaan. |
|  | Laila Kivikko | Päihdevalistajat | Laila Kivikko on 7. luokkalaisten opettaja, joka vaatii Pasilan poliisia lakkautettavaksi näiden epäonnistuneiden päihdevalistusesitelmien vuoksi. |
|  | Tarja Vesanto | Ikuinen liekki | Tarja Vesanto tutkii pyromaniaa. Kahvi saa hänet närästämään ja lisäksi hänen diaesityksiinsä on vahingossa eksynyt lomakuvia Kanarialta. Repomies ihastui häneen. |
|  | Andy Suonsilmä | Karrelle palanut enkeli | Andy Suonsilmä on iskelmärockin kruunaamaton jalokivi. Hän on julkaissut useita levyjä kuten Vanhan uroshirven muistelmat, Rautaa -39, Kultaa -95 ja En kusisi virkamiestä suuhun vaikka hänen sydämensä olisi tulessa. Hänen uusin levynsä on Karrelle palanut enkeli.  Suonsilmän lauluäänenä toimii Olli Ylikotila. Suonsilmä esittää jaksossa uuden hittikappaleensa ”Karrelle palanut enkeli”, jonka on todellisuudessa säveltänyt ja yhdessä Atte Järvisen kanssa sanoittanut Kalle Koivisto. Koiviston mukaan Suonsilmän hahmo ja musiikki ovat yhdistelmä Sakari Kuosmasta, Pate Mustajärveä ja Yö-yhtyettä. Suonsilmä esiintyi myös 4. kauden jaksossa Jortsun muisto. |
|  | Raine Makkula | Karrelle palanut enkeli | Raine Makkula on mies, joka muuttuu aina itsesäälissä rypeväksi ja väkivaltaiseksi hulluksi Andy Suonsilmän musiikin vaikutuksesta. Hän väittää tämän johtuvan siitä, ettei hän saa tarpeeksi rankkoja tuomioita. |
|  | Pauli Mutikkala | Jyrsijä 2000 | Pauli Mutikkala on pyramidihuijari ja väittää keksineensä useita pörssiennustimia, joiden avulla sijoittajat saavat 2000 prosentin voittoa. Vaikka se onkin mahdotonta, Mutikkala on saanut henkilökohtaisen karismansa avulla liikemiehet vakuuttuneiksi. |
|  | Mäkelä, Seppälä ja Juutilainen | Jyrsijä 2000 | (Tauno) Mäkelä on festarihattujenmaahantuontifirman johtaja, Seppälä on toiseksi menestynein vessanistuinten vähittäiskauppias ja Juutilainen omistaa firman, joka valmistaa tuotteiden muovipakkauksia. |
|  | Martti Aisakkala | Lahko | Martti Aisakkala on katusaarnaaja, joka erotettiin papin virasta, koska ei suostunut vihkimään ketään. Hän perusti Neljännen adventin sanansaattajat-nimisen kirkon, joka lähinnä vastaustaa homoseksuaalisuutta ja naispappeutta. |
|  | Maija Miettunen | Lahko | Maija Miettunen on Pasilan seurakunnan pastori ja moderni uskovainen, joka uskoo homojen ja naisten oikeuksiin. |
|  | Masa | Lahko | Masa on siivoja, joka erotettiin Aisakkalan kirkosta homoseksuaalisuutensa vuoksi. Jaksossa Virginia heartbreaker Masa on töissä Virginia Woffelhousessa kokkina. |
|  | Kyösti P. Mahtisonni | Julma Pila | Kyösti P. Mahtisonni on sisäministeriön valmisteleva virkamies, joka vastaa kunniamitaleista. |
|  | Sisäministeri Möttönen | Julma Pila | Sisäministeri Möttönen on käyttänyt valtaosan työajastaan pistaasipähkinöiden kuorimiseen, ajanut vapaa-ajalla kännissä ja pahoinpidellyt vaimoaan, jotta tämä antaisi alibin. |